Steven Spielberg

Steven Allan Spielberg (š. juovlâmáánu 18. peeivi 1946, Cincinnati, Ohio, Ovtâstum staatah) lii ohtâ Hollywood tobdosumosijn elleekovestivrejeijein, kii lii stivrim maaŋgâlágán elleekuuvijd ain scifi-elleekuuvijn historjálâš já suátielleekuuvijd. Sun lii toimâm meid pyevtitteijen já lii ohtâ DreamWorks studio vuáđudeijein. Spielberg lii ohtâ riggásumosijn elleekoverähtein maailmist. 

Spielberg vaikuttâs lii lamaš styeres já suu elleekoveh láá 1970-lovo maŋa miäruštâllâm, eenâb ko eres elleekoveh, mii lii piivnoh elleekoverähtimist. Maaŋgah suu elleekuuvijn láá lamaš miänástusah, moid sehe keččeeh já kritikkáreh láá lijkkum.

 Eellim 
Spielberg šoodâi Cincinnatist, Ohiost konsert pianist Leah Frances (Posner) já šleđgâinsiner Arnold Spielbergân, kiäh láin kuohtuuh šoddâm ryeššilâs-juuvdálâš enâmânvärrejeijee perruid. Pärnin Spielberg peerâ varrij ennuv já sij assii ovdâmerkkân Haddon Townshipist, New Jerseyst já Phoenixist, Arizonast ovdilgo sij värrejii Saratogan, Kalifornian. Kaliforniast Spielberg uusâi kuohtii luuhâđ elleekove syergi University of South Californian, mutâ kuábbáágin tove ij lam lukko. Nuuvtpa sun šoodâi uáppen California State Universityn, mutâ maŋeláá jooskâi uápuid tobbeen juurdân ovdediđ suu elleekovekarrieer. 35 ihheed monnii ovdilgo sun maacâi luuhâđ uápuidis loopân. Spielbergist lii meid luuhâmvädisvuotâ, mii paasij diagnosisthánnáá ive 2007 räi. 

Jo pärnin elleekoveh kiäsuttii Spielberg. Ko eres párnááh kivsedii Spielberg suu juuvdálâšvuođâ tet, te sun irâttij kielestiđ, ete peerâ lii saksalâš já kaavnâi mottoomlágán lohđuttâs elleekoverähtimist. Oovtâ päikkielleekovásis sun valjij viärráámuu kivsedeijes čaittâliđ naaci.

 Karrieer 

 Karrieer algâ 
Eejis kaitafilmâkameráin Spielberg kuvviiškuođij jieijâs projektijd jo pärnin pääihist. Maŋeláá eeči išedij suu peessâđ išedeijen Universal Studiosân. 

Jo nubálovihásâžân Spielberg raahtij 40-miinuut suátifiilmâ, Escape to Nowhere (1962), mii finnij mottoom palhâšume-uv, já kuhes scifi-elleekove, Firelight. Kuittâg suu čuávuvâš elleekove, uánihiselleekove Amblin’ (1968), lâi tot, mii kiäsuttij oovtâ hoovdâ Universal Studiost, já 1960-lovo loopâst Spielbergist šoodâi-uv ohtâ nuorâmuin televisiostivrejeijein Universalist. Sun stivrij oosijd maŋgáid televisioráiđoid ovdâmerkkân Colombon, Marcus Welbyn, M.D.n já Owen Marshall: Counselor at Law:n.

 1970-loho 
Ive 1971 Spielberg raahtij suu vuosmuu televisioelleekove, Duel, mii lâi miänástus. Ton áánsust lehâstui Spielbergin uksâ rähtiđ meid muide ko televisioelleekuuvijd. Vuosmuš taggaar lâi The Sugar Express ive 1974 já jo čuávuváá ive tast poođij olgos Jaws, mii lii ohtâ enâmustáá tiänám elleekuuvijn, já mii pajedij Spielberg njunošstivrejeijei juávkun. Jaws finnij pyeremuu elleekove Oscar-palhâšume já meid ton muusik, mon nuottij John Williams, finnij Oscar. Spielberg jieš lii ettâm, ete Jaws lâi ohtâ vaigâdumosijn elleekuuvijn kuvviđ ton tááhust, ete tast lâi nuuvt ennuv meerâst kuvvim. Maŋeláá feerim kuittâg išedij, jis lijjii vaigâdvuođah eres elleekuuvijn: toh urruu älkken ko aainâskin ij taarbâš meerâ alne teikkâ čääsist leđe. 
Suu čuávuváá elleekooveest, Close Encounters of the Third Kind (1977), lijjii-uv ennuv vädisvuođah spesiaalefektijn ton tááhust, ete tallaš teknologiain ij puáhtám nuuvt älkkeht olášuttiđ Spielberg jurduid. Ton-uv elleekooveest šoodâi miänástus. Tot finnij pyeremuu kuvvim Oscar, já Spielberg jieš finnij suu vuosmuu Oscar-iävtukkâsvuođâ.

 1980-loho 
Ive 1981 poođij vuosmuš Indiana Jones -elleekove, Raiders of the Lost Ark, mast Spielberg finnij suu nube Oscar-iävtukkâsvuođâ. Puoh Indiana Jones -elleekoveh, moid šoddii val kyehti lase 1980-lovo ääigi, kevttih ivnáás elleekuvvim, virkkuus editistem já utkáás spesiaalefektijd, já tai uáiviroolâst lii Harrison Ford.

Val pivnohub elleekove lâi kuittâg ive 1982 puáttám E.T. the Extra-Terrestrial, mast Spielberg lii ettâm, ete lii puoh merhâšitteemus elleekove sunjin olssis. Sun finnij tast noomâ já  jáválâšvuođâ, mutâ ovdil taan elleekove talle 36-ihásâš stivrejeijee ij lam smiettâmgin, ete halijdičij perruu. Elleekoveh lijjii ton räi lamaš suu párnááh. E.T.st leijee kulmâ pärničaittâleijee kuittâg mulsuu suu mielâ já kulmâ ive maŋeláá Spielberg uážui suu vuosmuu alge.

1980-lovo ääigi Spielberg raahtij meid kyehti elleekove kiirjij vuáđuld: The Color Purple (1985) já Empire of the Sun (1987). Motomeh láá meid ettâm, ete 1980-lovo polâttettee klassikko Poltergeist ličij meid Spielberg stivrim, veikkâ loppâteevstâin sun lii tuš pyevtitteijen já čällen já Toby Hooper stivrejeijen. Eteh, ete Spielberg poolâi stivrejeijei jasko älgimist já tondiet koijâdij Hooper stivrejeijen, ko oppeet motomeh láá ton mielâ, ete suu sopâmuš E.T. stivrejeijen ij luáštám suu leđe meid Poltergeist stivrejeijee. Jyehi tááhust Poltergeist juurdâ lii leđe jotkâ Close Encounters of the Third Kind -elleekován.

 1990-loho 
Spielberg lâi hirmâd aktiivlâš 1990-lovo aalgâst nuuvt stivrejeijen ko pyevtitteijen-uv. Veikkâ suu vuosmuš elleekove 1990-lovvoost, Hook (1991), ij lam ulmui mielâst nuuvt pyeri, te Spielberg joođhij ain ovdâskulij. Ive 1993 sun stivrij Jurassic Park já Schindler’s List, mon sun pyevtittij-uv. Oppeet kuohtuuh tain elleekuuvijn lijjii hirmâd pivnoheh. Schindler's List vuoitij ohtsis čiččâm Oscarid.

Ive 1994 Spielberg vuáđudij DreamWorks studio oovdâst Jeffrey Katzenbergáin já David Geffenáin. Studio lii pyevtittâm maaŋgâid piivnoh animaatioid tego Shrek elleekuuvijd.

 2000-loho 
Spielberg arbij Stanley Kubrickist A.I. Artificial Intelligence (2001) stivrejeijee saje.

 2010-loho 
Ive 2016 Spielberg uážui BBC Blue Peter -meerhâ, mii lii BBC párnái televisio-ohjelm alemus kunnijâttem. Tom uážžuh tuše häärvih, muáddi ulmuu jyehi ive. Spielberg eeđâi, ete sun lii syele ain halijdâm oovtâ.

 Teemah 
Spielberg lii maŋgii muivim ulmuid toin, maht sun lii ráhtám kyehti aaibâs ereslágán ollâproofiil elleekove oovtâ siämmáá ive ääigi. Sun lii kieđâvuššâm elleekuvijnis maaŋgâlágán aašijd tego sevŋis kuuvijd ulmui ráhtám teknologiast, optimistlijd komovuođâmainâsijd já meid stuorrâ koččâmušâid maailmist tego suáđi, näliolgoštem já holokaust. 

Stuárráámus uási Spielberg elleekuuvijn láá kuittâg vuáđuld optimistliih. Motomeh eteh, ete toh láá liijkás-uv sentimentaalliih, mutâ Spielberg jieš ij poolâ tast. Tast sust puáhtá uáiniđ vaikuttâsâid Frank Caprast. Spielberg lii mainâsteijee, kiän jiešvuottân lii tot, ete suu kiäsut párnáimainâsij tijdâ já sust lii nahcâ mieldieelliđ párnái uáinimčievâst. Spielbergân láá-uv vaikuttâm Walt Disney -elleekoveh ennuv, já sun lii ettâm, ete oopâi tain, ete kalgeh leđe vyestikeejih já kontrast. Spielberg elleekooveest The Terminal puáhtá meid uáiniđ siämmáálágán modernkomedia jiešvuovijd ko Jacques Tati Playtimest.

Filmografia
 Stivrejeijee 
 1959: The Last Gun (uánihisfilmâ)
 1961: Fighter Squad (uánihisfilmâ)
 1961: Escape to Nowhere (uánihisfilmâ)
 1964: Firelight
 1967: Slipstream (uánihisfilmâ, vaalmâštmettum)
 1968: Amblin’ (uánihisfilmâ)
 1969–1971: Night Gallery (televisioráiđu, 2 uási)
 1970: Marcus Welby, M.D. (televisioráiđu, ohtâ uási)
 1971: The Name of the Game (televisioráiđu, ohtâ uási)
 1971: The Psychiatrist (televisioráiđu, 2 uási)
 1971: Duel (televisioelleekove; 1973 vijđedum elleekován)
 1971: Owen Marshall: Counselor at Law (televisioráiđu, ohtâ uási)
 1971: Columbo: Murder By The Book (televisioelleekove)
 1972: Something Evil (televisioelleekove)
 1973: Savage (televisioelleekove)
 1974: The Sugarland Express
 1975: Jaws
 1977: Close Encounters Of The Third Kind
 1979: 1941
 1981: Raiders Of The Lost Ark 
 1982: E.T. the Extra-Terrestrial 
 1983: Twilight Zone – The Movie (nubbe segment: Kick The Can)
 1984: Indiana Jones And The Temple Of Doom
 1985: The Color Purple
 1985: Amazing Stories (televisioráiđu, uásih The Mission & Ghost Train)
 1987: Empire Of The Sun
 1989: Indiana Jones And The Last Crusade
 1989: Always
 1991: Hook
 1993: Jurassic Park
 1993: Schindler's List
 1997: The Lost World: Jurassic Park
 1997: Amistad
 1998: Saving Private Ryan
 1999: The Unfinished Journey
 2001: Artificial Intelligence: AI
 2002: Minority Report
 2002: Catch Me If You Can
 2004: The Terminal
 2005: War of the Worlds
 2005: Munich
 2008: Indiana Jones and the Kingdom of the Crystal Skull
 2011: The Adventures of Tintin
 2011: War Horse
 2012: Lincoln
 2015: Bridge of Spies
 2016: The BFG
 2017: The Post
 2018: Ready Player One

 Kietâčällee 
 1959: The Last Gun (uánihisfilmâ)
 1961: Fighter Squad (uánihisfilmâ)
 1961: Escape to Nowhere (uánihisfilmâ)
 1964: Firelight
 1967: Slipstream (uánihisfilmâ, vaalmâštmettum)
 1968: Amblin’ (uánihisfilmâ)
 1973: Ace Eli and Rodger of the Skies
 1974: The Sugarland Express
 1977: Close Encounters Of The Third Kind
 1982: Poltergeist
 1985: The Goonies
 2001: Artificial Intelligence: AI

 Pyevtitteijee 
 1982: E.T. the Extra-Terrestrial
 1982: Poltergeist
 1983: Twilight Zone: The Movie
 1985: The Color Purple
 1987: Empire Of The Sun
 1989: Always
 1991: An American Tail: Fievel Goes West
 1993: Schindler’s List
 1998: Saving Private Ryan
 2001: Artificial Intelligence: AI
 2002: Catch Me If You Can
 2004: The Terminal
 2005: Memoirs of a Geisha 
 2005: Munich
 2006: Flags of Our Fathers
 2006: Letters from Iwo Jima
 2011: Super 8
 2011: The Adventures of Tintin
 2011: War Horse
 2015: Bridge of Spies
 2016: The BFG
 2017: The Post
 2017: Five Came Back
 2018: Ready Player One Västideijee pyevtitteijee 
 1978: I Wanna Hold Your Hand
 1980: Used Cars
 1981: Continental Divide
 1984: Gremlins
 1985–1987: Amazing Stories (televisioráiđu)
 1985: The Goonies
 1985: Young Sherlock Holmes
 1985: Back to the Future
 1986: The Money Pit
 1986: An American Tail
 1987: Innerspace 
 1987: Batteries Not Included
 1987: Harry and the Hendersons
 1987: Three O’Clock High
 1988: Who Framed Roger Rabbit
 1988: The Land Before Time
 1989: Dad
 1989: Back to the Future II
 1990: Joe Versus the Volcano 
 1990: Back to the Future III 
 1990: Gremlins II: The New Batch 
 1991: Tiny Toons Adventures 
 1991: Arachnophobia
 1993–1995: seaQuest DSV (televisioráiđu)
 1994: The Flintstones
 1995: Casper
 1996: Twister
 1997: Men in Black
 1998: The Mask of Zorro
 1998: Deep Impact
 2001: Jurassic Park III
 2001: Band of Brothers (miniráiđu)
 2002: Men in Black II
 2002: Taken (miniráiđu)
 2005: Into the West (miniráiđu)
 2005: The Legend Of Zorro
 2006: Monster House
 2007: Transformers
 2008: Eagle Eye
 2009: Transformers – Revenge Of The Fallen
 2009: The Lovely Bones
 2009–2011: United States of Tara (televisioráiđu)
 2010: The Pacific (miniráiđu)
 2010: True Grit
 2010: Hereafter
 2011: Transformers: Dark of the Moon
 2011: Cowboys and Aliens
 2011: Real Steel
 2011: Terra Nova (televisioráiđu)
 2011–2015: Falling Skies (televisioráiđu)
 2012: The River (televisioráiđu)
 2012: Men in Black 3
 2012–2013: Smash (televisioráiđu)
 2013–2015: Under the Dome (televisioráiđu)
 2014: Extant (televisioráiđu)
 2015: Jurassic World
 2018: Jurassic World: Fallen Kingdom
 2020: Amazing Stories (televisioráiđu)

 Čaittâleijee 
 1959: The Last Gun (uánihisfilmâ)
 1972: Something Evil (televisioelleekove)
 1980: Blues Brothers
 1984: Indiana Jones And The Temple Of Doom
 1984: Gremlins
 1989: Liberian Girl (Michael Jackson muusikvideo)
 1997: The Lost World: Jurassic Park
 2002: Austin Powers in Goldmember
 2002: Vanilla Sky
 2011: Paul

 Fáádást eres soojijn 



 Käldeeh 

Luokka:Ive 1946 šoddâmeh
Luokka:Ovtâstumstaatâliih stivrejeijeeh